Anrep

**Anrep** on Vestfaalist pärit vana aadlisuguvõsa. Tänapäeval elavad suguvõsaliikmed Ameerika Ühendriikides, Austraalias, Itaalias ja Kanadas.

## Ajalugu
### Päritolu ja varasem ajalugu
Anrepite põlvnemiskohaks loetakse Anreppenit, mis on tänapäeval Nordrhein-Westfaleni liidumaal asuv Delbrücki linna linnaosa. Sealt on pärit arvukalt samanimelisi põlisaadlisuguvõsasid, mille sugulust ei ole aga ürikuliselt võimalik tõendada. Liivimaal on suguvõsa kohta esimesi teateid 1470. aastast, mil Goswin Anrep (1450 – suri pärast 1501) sai Saksa Ordult Hummuli ja Sooru läänivaldused; temaga algab ka suguvõsaliin.

### Anrep-Elmpt
Vanast Reinimaa aadlisuguvõsast pärit kindralleitnant krahv Philipp von Elmpt (1763−1818) suri meessoost järeltulijateta. Tema pärijaks oli noorem tütar krahvinna Cäcilia Julie Philippine (1812−1892), kes naitus 1833. aastal Kärstna mõisniku Joseph Karl von Anrepiga (1796−1860). Viimane sai 1853. aasta 6. mail (vkj) Venemaa keiser Nikolai I-ilt krahvitiitli ja õiguse kanda perekonnanime **Anrep-Elmpt**. Liin kustus tema vanema poja krahv Reinhold Philipp Johann von Anrep-Elmptiga (1834−1888).

## Anrepid rüütelkonna matriklis
10. jaanuaril 1635 sai Liivimaalt Sooru mõisast pärit Närke ja Värmlandi rügemendi leitnant ja hilisem sama rügemendi kapten, kortermeister ja ooberst Gustaf Anrep (1616–1666) naturalisatsiooni korras Rootsi aadlikuks ja introdutseeriti samal aastal Rootsi rüütelkonda (nr 236). 

1745. aastal immatrikuleeriti suguvõsa Eestimaa (nr 3) ja 1747. aastal Liivimaa (nr 8) rüütelkonda
.

1853. aastal, andis Venemaa keiser Nikolai I Kärstna mõisa harust pärit kindralleitnant Joseph von Anrepile (1796–1860) krahvinna Cecilie Julie Philippine von Elmptiga (1812–1892) abiellumisel krahvitiitli ja laiendatud vapi ning ta hakkas kandma perekonnanime **Anrep-Elmpt**. See haru kanti lisaks Eestimaa (nr 4), Liivimaa (nr 8) ja ka Kuramaa (nr 315) rüütelkonda.
## Anrepite suguvõsa vapp

Anrepite vapikilbil on kujutatud kammi, mis väidetavalt oli mõeldud sõjaratsu kammimiseks; see oli viide Anrepite sõjaväeteenistusele. Suguvõsa Liivi- ja Eestimaa harude vappidel oli eripära: kui Liivimaal kasutatud vapil oli kilbil kujutatud kamm must, siis Eestimaal oli see sinine. Anrepite vapp on väga sarnane Delbrücki linna Anreppeni linnaosa siiani kasutusel oleva vapiga.
## Suguvõsa liikmeid
### Anrep
*Goswin von Anrep (1450–1501), Saksa ordu vasall,  Sooru ja Hummuli mõisa läänimõisnik
*Hermann Anrep (suri 1573 Koluvere lahingus), Kiviloo, Ingliste ja Sausti mõisnik, Maanõukogu maanõunik Harjumaat
*Reinhold Anrep (suri 1591), Sooru ja *Skurkull*i mõisnik, maanõunik
*Reinhold Anrep (suri 1602), Rootsi feldmarssal, Eestimaa maanõunik, Vaimõisa, Ingliste ja Keava mõisnik
*Reinhold Anrep (suri 1614), Saaremaa maanõunik,  Saaremaa Rootsiküla ja Pihtla mõisnik
*Reinhold Anrep  (suri 1622), Rootsi kuninga Gustaf II Adolfi õuemarssal
*Reinhold Anrep (suri 1641), Rootsi sõjaväelane (ooberst), Ingliste, Pae, Hagudi mõisnik
*Hermann Anrep (suri 1658), Rootsi sõjaväelane (ooberstleitnant),  Ingliste, Pae, Hagudi, Keava mõisnik
*Gustaf Anrep (1616–1666), Rootsi sõjaväelane (ooberst), introdutseeritud 1635. aastal Rootsi rüütelkonda, Anrepide Rootsi suguvõsaliin
*Wolf Heinrich von Anrep (surn. 1679), Liivimaa aadlilipkonna ooberst, Valga alevi, Helme, Aitsra ja Ala, Koorküla mõisnik
*Caspar Heinrich von Anrep (1680–1751), Rootsi sõjaväelane, Ala ja Aitsra mõisnik, Liivimaa maanõunik
*Adolf Heinrich von Anrep (1717–1765), Liivimaa maamarssal (1765), Ala ja Aitsra, Kärstna mõisnik
*Friedrich Wilhelm von Anrep (surn. 1766), Venemaa keisririigi sõjaväelane (leitnant), Lokuta mõisnik, Eestimaa Lokuta suguvõsaliin
*Karl Gustav von Anrep (1720–1796), Preisi sõjaväelane, Lõve, Kärstna, *Arras*e mõisnik
*Reinhold von Anrep (1760–1807), Venemaa keisririigi ohvitser (kindralleitnant), Liivimaa maanõunik 1798–1805, Kärstna suguvõsaliin. Vt. Anrepi lõvi
*''Friedrich'' Alexander Olof von Anrep (1765−1834), Venemaa keisririigi sõjaväelane (mereväe kindralmajor)
*Otto Johann von Anrep (1766−1834), Venemaa keisririigi sõjaväelane (major), Lõve ja Metsküla mõisnik
*Hans Gustav Alexander von Anrep (1800–1868), Restu mõisnik
*Otto Heinrich *Robert* von Anrep (1806–1877), Hoomuli, Lõve ja Prangli mõisnik
*Conrad Ferdinand von Anrep (1839−1924), Suure-Rõngu ja Lõve mõisnik, kreisikohtunik, Pärnu-Viljandi kreisisaadik 1887–1992, Liivimaa maanõunik 1872–1902
*Kurt von Anrep (1866−1922), jurist, Liivimaa maanõunik 1908–1920 
*Max von Anrep (1870−1915), Liivimaa Võnnu-Valga kreisisaadik, Hoomuli mõisnik

### Anrep-Elmpt
6. mail 1853 andis Vene keiser Nikolai I Kärstna mõisa harust pärit kindralleitnant Joseph von Anrepile (1796–1860) krahvinna Cecilie Julie Philippine von Elmptiga (1812–1892) abiellumisel krahvitiitli ja laiendatud vapi ning ta hakkas kandma perekonnanime Anrep-Elmpt.
*Krahv Joseph Carl von Anrep-Elmpt (1796–1860), ratsaväekindral, kindraladjutant, polgu-, brigaadi- ja diviisikomandör, vabamüürlane, kes 1854. aastal immatrikuleeriti  Kuramaa rüütelkonna aadlimatriklisse
**Krahv Reinhold von Anrep-Elmpt (1834–1888), Vene sõjaväelane, kirjanik ja maadeavastaja

## Suguvõsaliinid

### Rootsi suguvõsaliin
*Gustaf Anrep (1616–1666), Rootsi sõjaväelane (ooberst), introdutseeritud 1635. aastal Rootsi rüütelkonda, Anrepide Rootsi suguvõsaliin, Rootsi Åkerby, Lekeberga, Skarsjöhulti, Sooru mõisnik
*Johan Anrep, Sooru mõisnik (1637)
*Reinhold Anrep (surn 1686), Rootsi sõjaväelane (major), Örebro lääni Åkerby ja Lekeberga mõisaomanik  Rootsis
*Gustaf Anrep (1650–1700), Rootsi sõjaväelane (major), Åkerby mõisaomanik Rootsis (järglasteta)
*Gustaf Adolf Anrep (surn. 1705 Varssavi), Rootsi sõjaväelane (kapten)
*Johan Anrep (1673–1700 Narva lahing), Rootsi sõjaväelane (suurtükiväelipnik)
*Carl Adolf Anrep (surn. 1709 Poltava, Rootsi sõjaväelane (major)
*Reinhold von Anrep  (1715−1781), Rootsi sõjaväelane (kindralmajor)
*Johan ''Gabriel'' Anrep (1821–1907), nimekas Rootsi genealoog

### Kärstna suguvõsaliin
*Reinhold von Anrep (1760–1807) (ru), kes abiellus krahvinna Cäcilia Julie Philippine von Elmptiga (1812−1892); Venemaa keisririigi ohvitser (kindralleitnant) (*Роман Карлович Анреп*). vt ka Anrepi lõvi,  Kärstna mõisa kalmistul Viljandimaal Helme kihelkonnas
**Roman von Anrep (surn. 1830), Venemaa keisririigi ohvitser (kindralmajor) (*Роман Романович Анреп*)
**Krahv Joseph Carl von Anrep-Elmpt (1796–1860), ratsaväekindral, Kärstna, Murikatsi, Pahuvere mõisnik. Temast põlvnes **Anrep-Elmpt**i suguvõsa.

### Ala haru
Liivimaa kubermangu Helme kihelkonna Ala mõisa (*Haus Assikas*) haru.
*Friedrich Wilhelm von Anrep (surn. 1766), Venemaa keisririigi sõjaväelane (leitnant), Lokuta mõisnik Türi kihelkonnas
**Karoline Wilhelmine Friederike von Anrep (1757–1824), riigidaam ja Püha Katariina ordenidaam, kindralleitnant Reinhold von Anrepi (1760–1807) abikaasa.
**Friedrich Alexander Oloff von Anrep (1765–1834), Venemaa keiserlik mereväe laevastiku kindralmajor
***Konstantin Joseph von Anrep (1819–1852), Tallinnas sündinud titulaarnõunik
****Vassili von Anrep (1852–1927) (ru), Venemaa arst, farmakoloog,  kohtumeditsiini professor, Naiste Meditsiiniinstituudi direktor (1897–1899) Peterburis, salanõunik, III Riigiduuma liige
*****Boris Anrep (1883–1969; en), jurist, Venemaa keisririigi ohvitser Esimeses maailmasõjas, kunstnik
*****Gleb Anrep (1889–1955; pl), arst ja füsioloog Egiptuses

## Anrepi suguvõsa mõisavaldused

*Eestimaa:
**Einmanni (*Korps*) (XVI sajand), Ingliste (*Haehl*) (u 1561−XVII sajand), Keava (*Kedenpäh*) (1561−XVII sajand), Prandi (1739−1740ndad), Räsna (*Resna*) (XVIII sajandil), Sausti (*Sauss*) (kuni 1546), Sutlema (*Sutlem*) (kuni 1621), Tamsalu (*Tamsal*) (1580ndad), Vao (*Wack*) (kuni 1662)
*Kronobergi lään:
**Skärsjöhult (XVII sajandil)
*Liivimaa eesti distrikt: 
**Aitsra (*Adscher*) (1552–1811), Ala (*Assikas*) (XVI sajand – 1811), Hummuli (*Hummelshof*) (1470 – pärast 1599), Koorküla (*Korküll*) (XVI sajand – pärast 1678), Kärstna (*Kerstenhof*) (1740–1919), Leebiku (*Abenkat*) (1738–1811), Lõve (*Lauenhof*) (1750–1919), Maaritsa (*Neu-Rewold*) (1859–1873), Murikatsi (*Murrikatz*) (1792–1919), Pahuvere (*Willust*) (1799–1806 pandi-, 1806–1877 pärusvaldus), Restu (*Rösthof*) (1827–1837 pandi-, 1837–1868 pärusvaldus), Roobe (*Ropenhof*) (kuni 1597, 1674–1675 ja 1752–1755), Suure-Rõngu (*Schloß Ringen*) (1875–1919), Sutlema (*Sutlem*) (kuni 1621), Taabri (*Anrepshof*) (XVI sajand), Tuhalaane (*Tuhhalane*) (olid 1731–51, rendivaldus), Vanamõisa (*Althof*) (1738–1811), Vana-Prangli (*Alt-Wrangelsshof*) (1859–1878), Vana-Puka (*Alt-Bockenhof*) (1798–1819, pandivaldus), Vorbuse (*Forbushof*) (oli 1601).
*Liivimaa läti distrikt:
**Araksti (*Arras*) (1795–1797), Dīķeri (*Puderküll*) (1801–1804, pandivaldus), Omuļi (*Homeln*) (1832–1841 pandi-, 1841–1920 pärusvaldus), Plānupe (*Planup*) (1678–1680ndad ja 1728–1730), Sooru (*Soorhof*) (1477–pärast 1599), Viņķelmaņi (*Winkelmansshof*) (1796–1801, pandivaldus).
*Saaremaa:
**Pihtla (XVII sajandil), Rootsiküla (alates 1603)
*Stockholmi lään:
**Glasberga
*Värmlandi lään:
**Munkfors
*Örebro lään:
**Åkerby (1611−1770ndad), Irvingsholm, Lekeberga (1645–1851)

## Vaata ka
*Anrepi lõvi
*Elmpt

## Viited

## Kirjandus
*Anrep, Johan Gabriel. *Svenska Adelns Ättar-Taflor*. Första afdelningen. Stockholm: A. Norstedt & Söner, 1858. Lk 70-74 https://runeberg.org/anrep/1/0078.html.
**Danmarks Adels Aarbog*. 1884. Første Aargang. Kjøbenhavn: P. G. Philipsens Boghandel, 1884. Lk 30 https://babel.hathitrust.org/cgi/pt?id=wu.89051903623&view=1up&seq=78.
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980).
*Elgenstierna, Gustaf. *Den introducerade Svenska adelns ättartavlor med tilläg och rättelser*. I kd. Stockholm: P. A. Norstedt & Söners Förlag, 1925-1936 https://www.adelsvapen.com/genealogi/Anrep_nr_236.
*Engelhardt, Robert. *Zur Geschichte der Anreps auf Soor*. − Baltische Familiengeschichtliche Mitteilungen. 1932. nr 4 seite 56–57.
**Genealogisches Handbuch der baltischen Ritterschaften*. Teil: Estland. Bd I. Görlitz: Verlag E. U. Starke, 1930. Lk 644-646.
**Genealogisches Handbuch der baltischen Ritterschaften*. Teil: Livland. Bd I. Görlitz: Verlag E. U. Starke, 1929. Lk 1-15.
**Genealogisches Handbuch der baltischen Ritterschaften*. Teil: Oesel. Tartu: Osaühing „Ilutrükk”, 1935. Lk 652.
**Genealogisches Handbuch des Adels*. Adelige Häuser B. Bd VI. Limburg an der Lahn: C. A. Starke Verlag, 1964. Lk 1-30.
**Genealogisches Handbuch des Adels*. Adelslexikon. Bd I. Limburg an der Lahn: C. A. Starke Verlag, 1972. Lk 97.
*Долгоруков, Пётр Владимирович. *Российская родословная книга*. Санкт Петербургь: Печатано вь типографии Эдуарда Веймара, 1856. Часть третья. стр 74-77.
*Лудмер, Яков Иванович. *Княжеские, графские и баронские фамилии Прибалтийских губерний: материалы для родословных*. Вып. 1. Графы Анреп-Эльмт – бароны фон дер Брюгген. Miitavi: 1902.

## Välislingid
*Anrep Rootsi Aadlikalendris 1923 
*Anrep Svenskt biografiskt handlexikonis (rootsi keeles)
*Anrep Nordisk familjebokis (rootsi keeles)